ՙԾիրանաքար՚(Գառնաքար) ամրոցից արեւմուտք ՙՍռնոցեն պատ՚ (Սրանոցեն պատ) կոչվող վայրում համանուն բնակատեղին է` իր ամրոցատիպ շինությամբ (չափերը` 11x9 մ), որի պատերը պահպանվում են մինչեւ 3,5մ բարձրությամբ: Աշխարհագրական կոորդինատներն են N 40 01 07.4, E 46 34 11.4: Ծովի մակարդակից բարձրությունը 1121 մ է: Մուտքը հյուսիսարեւմտյան կողմից է: Ներքուստ` արեւելակողմ պատի վրա կա մեկ խաչքար` բնորոշ XII-XIII դդ.-ին: Շինությանը հարավարեւմտյան կողմից կից է բավականին մեծ չափերի, 7մ տրամագծով կլոր աշտարակ, որը ներկայումս ամբողջությամբ ավերված է: Առայժմ ստույգ դժվար է ասել այս ինքնատիպ կառույցի բուն նշանակությունը: Այն ծառայել է որպես ամրոց-ապարա՞նք, թե՞ ունեցել է մեկ այլ (տնտեսական) նշանակություն: